text: U19: Vundu úr Bosnia Hersegovina
text: #000000
text: Føroysku U19-kvinnurnar vunnu ein knúsandi stórsigur á Bosnia Hersegovina í dag. Úrslitið gjørdist 34-10, eftir hálvleiksstøðuna 18-4.
text: #000001
text: Javnleikurin móti Norðurmakedonia í gjár merkir, at málúrtøka kann blíva avgerandi í bólkaspælinum, og tískil ráddi um hjá føroyska liðnum, at vinna so nógv sum gjørligt móti Bosnia Hersegovina í dag, sum er eitt av veikaru liðunum í kappingini.
text: #000002
text: Eftir eina heldur trilvandi byrjan setti føroyska liðið seg av álvara á dystin. Jana Mittún var berandi í álopspartinum og saman við vengrunum Brynhild Pálsdóttir og Rannvá Olsen, gjørdu tær nógv mál í fyrra hálvleiki. Serliga í seinna parti av fyrra hálvleiki stóð verjan sera stinn saman við málverjanum Rakul Wardum, sum heilt stongdi máli í meira enn 20 minuttir.
text: #000003
text: Hálvleiksstøðan var 18-4 og snúði dysturin seg nú um, at halda høvdið kalt og fáa so nógv mál sum gjørligt. Hetta eydnaðist fyri tað mesta og øktu okkara um leiðsluna við 10 málum í seinna hálvleiki.
text: #000004
text: Hin dysturin í bólkinum verður leiktur kl. 19.30, tá spæla Norðurmakedonia og Holland.
text: #000005
text: Føroyar møta Hollandi í morgin, hósdagin, kl. 17.00, tá bólkaspælið verður avgjørt. Nr. 1 og 2 í bólkinum koma víðari til hálvfinalurnar í kappingini. Dysturin kann stroymast á .
text: #000006
text: Besti føroyski leikari í dystinum var kosin málverjin Rakul Wardum, sum stóð allan dystin og einans lat 10 mál inn.
text: #000007
text: Hesar 16 møta Svøríki og Íslandi
text: #000009
text: Hondbóltssambandið og shippingfyritøkan Navigare hava longt verandi stuðulsavtalu fram til 2026.
text: #000011